AIŠKINAMASIS RAŠTAS

Dėl Molėtų rajono savivaldybės socialinių būstų ir savivaldybės būstų mėnesinių nuomos mokesčių dydžių nustatymo

**1. Parengto tarybos sprendimo projekto tikslai ir uždaviniai**

Lietuvos Respublikos paramos būstui įsigyti ar išsinuomoti įstatymas numato, kad Savivaldybės taryba priima sprendimą dėl Savivaldybės būsto ir socialinio būsto nuomos mokesčių dydžių ir jo keitimo. Mokestis apskaičiuotas vadovaujantis Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, patvirtinta Lietuvos Respublikos Vyriausybės 2001 m. balandžio 25 nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“. Kalendorinių metų pabaigoje Valstybės įmonės Registrų centro direktorius patvirtina gyvenamųjų pastatų vieno kubinio metro vidutines statybos vertes, kurios įsigalioja nuo sekančių kalendorinių metų sausio 1 d. Vidutinės vertės, patvirtintos 2021 metams, lyginant su 2020 metams patvirtintomis vertėmis, padidėjo apie 12,5 procento (padidėjo vidutinė gyvenamųjų patalpų 1 kubinio metro statybos vertė, vietovę įvertinantis koeficientas). Atsižvelgiant į tai padidėjo ir būstų nuomos mokestis. Savivaldybės tarybai teikiamas sprendimo projektas dėl Savivaldybės socialinių būstų ir savivaldybės būstų nuomos mokesčių dydžių nustatymo. Būstų nuomos mokestis gali būti perskaičiuojamas kartą per metus.

Lietuvos Respublikos vietos savivaldos įstatyme numatyta Savivaldybės tarybos kompetencija - sprendimų dėl Savivaldybės gyvenamųjų patalpų nuomos mokesčių dydžių priėmimas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 31 punktas, 18 straipsnio 1 dalis;

Lietuvos Respublikos paramos būstui įsigyti ar išsinuomoti įstatymo 21 straipsnio 1 dalis;

Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodika, patvirtinta Lietuvos Respublikos Vyriausybės 2001 m. balandžio 25 nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčių dalies kompensacijos dydžio apskaičiavimo metodikos ir bazinio būsto nuomos ar išperkamosios būsto nuomos mokesčių dalies kompensacijos dydžio perskaičiavimo koeficiento patvirtinimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Nėra.

**4. Priemonės sprendimui įgyvendinti**

Priimti teigiamą sprendimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6.Vykdytojai, įvykdymo terminai**

Savivaldybės administracijos Turto skyrius.